naturos ) Lumbricis terrestribus locum assignaverat in sexta classe, sci- 
licet classe vermium , quae quinque divisiones comprehendit. Prima classis 
intestinorum, quam ita designat auctor: animalia simplicia nuda artu- 
bus destituta duas subdivisiones exhibet 1° animalia inter alia anima- 
lia degentia, oculis nullis ; 2° extra alia animalia habitantia. Ad 
posteriorem lianc manifeste pertinent Lumbrici terrestres : subdividitur 
adhuc in animalia poro laterali nullo, et in animalia poro laterali 
pertusa. In secunda subdivisione venit genus Lumbricus, quamvis postea 
videbimus criterium ex existentia pororum lateralium deductum rei veri- 
tati non omnino esse consentaneum. Linnceus in hac subdivisione tria 
genera numerabat : Planariam , Sipunculum , Lumbricum. Hujusque 
ultimi criteria sunt : corpus teres annulatum : aculeis conditis. Jam ad 
descriptionem generis et specierum veniens , auctor denuo his verbis 
Lumbrici genus designat: corpus teres annulatum , saepius angulo 
elevato genitalium receptaculo cinctum, aculeis ut plurimum conditis 
longitudinaliter exasperatum , poro laterali instructum. Certe si Lin- 
nasus melius structuram internam vermium, de quibus loquitur, et spe- 
ciatim Lumbrici, cognovisset, non dixisset annulo, qui corpus circumdat 
organa genitalia comprehendi : haec multo magis versus caput proten- 
duntur. Sed de hoc fusius disseremus. 16 species in hoc genere numerat, 
(videatur Systema natura, edit. Gmelin, pag. 3083), quarum prima 
occurrit Lumbricus terrestris hisce criteriis distinctus : Lumbricus , ruber, 
octofariam aculeatus. Haec species nostrarum investigationum fuit objec- 
tum, Yalde communis est. In supplemento Gmelini characteristicae phrasi 
Linnaei notae sequentes reperiuntur: 6-8 pollices longus, 117-133 
segmentis conflatus , singulis quatuor paribus aculeorum nudo oculo 
non conspicuorum armatis , expansis , utrimque convexus , contractus 
subtus planius culus , canali rubro totum corpus percurrente , angulo 
rugoso , poroso utrimque , tumido , subtus planiusculo , ore infra pro- 
boscidem posito. Haec criteria pleraque justa sunt et animali cognos^- 
cendo inservient. Paululum fusius disserui de his , quae dixit Linnasus de 
Lumbrico terrestri, quia Academia nostra speciem, a viro celeberrimo 
determinatam, omnino designavit. 
